
 "సారీరా సత్యం! ఆ అమ్మాయే మా అమ్మాయి రాధ" సత్యం మరింక మాటాడలేదు వెళ్ళిపోయేందుకు వెనక్కి తిరిగేడు.
    7
 ఫోటోకి ఫోజివ్వడం గొప్ప శిక్షే! అంతకంటే గోడ కుర్చీ వేయడం సుఖం కాళ్ళు నొప్పులెట్టినా డోంట్ కేర్ ని తోసేయవచ్చు. ఫోటో సంగతి అట్లాకాదు. ఫోటో గ్రాఫరు సర్కస్ లా రింగు మాస్టర్లాగా క్షణానికో సూచన యిస్తాడు. తల ఎత్తమంటాడు. కొంచెం దించమంటాడు. నవ్వమంటాడు. నవ్వితే పళ్ళు బయట పడకూడదంటాడు. చిరునవ్వు నవ్వాలంటాడు. అదెట్లా వుంటుందో తెలీని మనిషి దాన్ని ప్రాక్టీసు చేయడానికి గింజుకు చావాలి. చేతులు కట్టుకోమంటాడు. గాలి పీల్చకూడదంటాడు. కెమెరావేపు చూడమంటాడు. ఆ చూపు అలవోకగా వుండాలంటాడు. నోటికొచ్చిన సూచనలిస్తూ ప్రాణాలు తింటాడు. ఫోటో దించేది ఒక్క మనిషే అయితే ఏదో ఇబ్బంది పడి అవునని పించుకోవచ్చు. అదే ఇద్దరయితే ఇబ్బంది రెట్టింపవుతుంది. ఒకరినవ్వు బావుంటే ఇంకొకరు పళ్ళికిలించే ప్రమాదముండొచ్చు. ఒకరు స్టడీగా కూచుంటే మరొకరు సర్దుకోవడం తోనే సతమతం కావచ్చు. వారు సిద్ధమైనప్పుడు వీరి మూడ్ పాడవ్వచ్చు. ఫోటో దిగే ఇద్దరిలో ఒకరు మగ ఇంకొకరు ఆడ అయిన పక్షంలో ఆ రభస కొంచెం పెద్ద స్థాయిలోనే వుంటుంది. ఆ ఇద్దరూ ప్రేమికులయితే ఆ బీభత్సం వర్ణనాతీతం! ఆర్కె స్టూడియోలో అక్షరాలా అలాంటి భీభత్సమే జరుగుతోంది. అరగంట గడిచినా కెమేరా క్లిక్ మనలేదు. ఫోటోగ్రాఫర్ సవాలక్ష సూచనలిస్తూ కృష్ణమూర్తి పద్మల ప్రాణాలు తింటూనే వున్నాడు. ఎలాగోలాగు కానిచ్చెయ్ మన కృష్ణమూర్తి కోరినా కుదరదన్నాడు. అందమైన జంటని ఆషామాషీగా ఫోటో తీస్తే. విద్యకు అపచారం జరిగి పోయి నట్టవుతుందన్నాడు. తీసినవాడికి పుట్టగతులుండవన్నాడు. పద్మకి కసి, కోపం ఎక్కువై పోతున్నాయి. కృష్ణమూర్తి ఏమనుకుంటున్నాడో గాని పైకి మాత్రం నిమ్మకు నీరెత్తినట్టు నిబ్బరంగా వున్నాడు. ఫోటోగ్రాఫరు సూచనలన్నిటినీ మన్నిస్తున్నాడు. ఆ విధంగా--- కృష్ణమూర్తి పద్మలు ఫోటో దిగే కార్యక్రమం జయప్రదంగా ముగిసేందుకు ముప్పావుగంట పట్టింది.
     8
 హైదరాబాదుకి వచ్చే రైలది! సత్యం ఫస్టుక్లాసులో వున్నాడు. వ్యాపార వ్యవహారంపై రెండు రోజుల క్రితమే విజయవాడ వెళ్ళి యిప్పుడు తిరుగు ప్రయాణం చేస్తున్నాడు. సాధారణంగా సత్యం కారులోనో, విమానంలోనో ప్రయాణం చేస్తుంటాడు. తిక్కపుట్టినప్పుడు మాత్రం తప్పనిసరిగా రైలెక్కుతాడు. ఆ రోజు అదే జరిగింది! బ్రాంచి మేనేజరు సత్యానికి ఫ్లయిట్ టిక్కెట్టు తెచ్చేడు. తీసుకురమ్మని చెప్పింది కూడా సత్యమే. తీరా అతను టిక్కెట్టు తెచ్చేక సడన్ గా మనసు మార్చుకున్నాడు సత్యం. రైల్లో వెళ్ళాలని వుందని చెప్పాడు. టైమీజ్ మనీ అనే సిద్ధాంతానికి కట్టుబడిన సత్యం రైలెందుకు కోరుకుంటున్నాడో మేనేజరుకు బోధపడలేదు. అక్కడికీ సత్యం సిద్ధాంతాన్ని గుర్తు చేసేడు కూడాను. సత్యానికి అప్పుడప్పుడు తమాషాగా తిక్కపుడుతుంది. పుట్టేక ఎవరెన్ని చెప్పినా వినిపించుకోడు. సత్యానికి పుట్టే తిక్క గురించి ఇక్కడ కొంత వివరించాలి. ఫార్టీ ఇయర్సు పెద్ద మనిషి అకస్మాత్తుగా ఫోర్టీన్ ఇయర్స్ పిల్లవాడుగా మారిపోవాలనుకోవడం ఎంతమందికుంటుందో గాని- ఆ ఫీటు సత్యానికి మామూలే! ఆనందంగా వున్నా విసుగు కలిగినా అతను పద్నాలుగేళ్ళ పిల్లవాడై పోతాడు. అప్పుడతను ఏ కుర్రచేష్టలు చేసినా ఆశ్చర్యపడక్కర్లేదు. ఎక్కడికి వెడుతున్నదీ ఎవరికీ చెప్పకుండా కారెక్కేస్తాడు. స్వయంగా తానే డ్రైవ్ చేసుకుంటూ ఊరి చివరకు వెళ్ళిపోతాడు. చుట్టుపక్కల నిర్మానుష్యంగా వున్న కాలువో చెరువో చూసుకుంటాడు. అక్కడ కారు ఆపి దిగుతాడు. పేంటూ షర్టు విప్పేస్తాడు గబుక్కున చెరువులో దూకుతాడు. కాసేపు ఈదుతాడు. తామరపూలు కోస్తాడు. గట్లవెంట నడుస్తూ లల్లాయి పాటలు పాడతాడు - వాటి ప్రతిధ్వనులు వింటూ మురిసిపోతాడు. ఆ విధంగా అతను గంటా రెండు గంటలు కాలక్షేపం చేసి తన చిన్ననాటి ముచ్చట్లు జ్ఞాపకం చేసుకుంటాడు. ఫీట్ నెంబర్ రెండు- ఇంట్లోనే అర్జంటుగా పిల్ల చేష్టలు చేయాలనుకున్నప్పుడు గోళీలు తీసుకుంటాడు. ఫీట్ నెంబర్ మూడు- పొరుగూర్లో ఉన్నప్పుడు తానెవరో తెలీదు గనుక స్టంటు సినిమాకి నేల టిక్కెట్టు కొని వేరుశెనక్కాయలు కొట్టుకుంటూ చూస్తాడు. పై జాబితాలోనే ఈ రైలు ప్రయాణం కూడా చేరుతుంది. రైలెక్కి కిటికీ పక్కన కూచోవాలి. రైలు నడుస్తుండగా వెనక్కి పరిగెత్తే స్థంభాల్నీ, పొలాల్నీ వింతగా చూడాలి. ఇప్పుడు సత్యం చేస్తున్న పని అదే! రైలు శబ్దానికి లయబద్ధంగా కొన్ని పదాలు గొణుక్కుంటున్నాడు. "కొడతా! కొడతా! చెప్పుచ్చుకొడతా!" "తిడతా! తిడతా! నోటికొచ్చింది తిడతా!" ఆ విధంగా కొంతసేపు నడిచింది. అకస్మాత్తుగా--- ఒక పద్యం పాడితే ఎట్లా వుంటుందో చూద్దామనుకున్నాడు. ఆ కూపేలో అతనితోపాటు మరో ముగ్గురున్నారు. ముగ్గురూ గొప్ప ఖరీదుగా కనిపిస్తున్నారు. చెడ్డ సీరియస్ గా వున్నారు. పద్యం పాడితే వాళ్ళు కోప్పడొచ్చు! వాళ్ళని ఇబ్బంది పెట్టడం ఇష్టంలేక సత్యం ఆ కూపేలోంచి బయటకొచ్చేడు. రైలు వేగంగా పోతూనే వుంది. సత్యం తిన్నగా తలుపు దగ్గిరకి చేరుకున్నాడు. తలుపు తీసేడు. రైలు వేగానికి గాలి రయ్యిన వీస్తోంది. మనిషిని తోసేస్తోంది గాలి. సత్యానికి ఉత్సాహం ఎక్కువైంది. గొంతు విప్పేడు. చాలా గంభీరంగా పద్యం అందుకున్నాడు--- "బావా ఎప్పుడు వచ్చితీవు---" పద్యాన్ని రాగాల్తో మెలికలు తిప్పుతూ పది నిమిషాలు లాగించేడు. అక్కడితో ఆగిపోతే బావుండు. "జండాపై కపిరాజు" కూడ గుర్తుకొచ్చింది. ఆ రికార్డు కూడా పెట్టి అయిదో పదో నిమిషాలు అల్లల్లాడించే వాడే. అంతలో-

 "sarira satyam! aa ammaye maa ammai raadha" satyam marinka matadaledu vellipoyenduku venakki tirigedu.
    7
 photoki phojivvadam goppa shikshe! antakante goda kurchi veyadam sukham kaallu noppulettinaa dont ker ni toseyavachhu. photo sangati atlaakaadu. photo grapharu sarkas laa ringu masterlaga kshananiko suuchana yistaadu. tala ettamantaadu. konchem dinchamantaadu. navvamantaadu. navvithe pallu bayata padakudadantaadu. chirunavvu navvaalantaadu. adetla vuntundo teleeni manishi daanni praaktiisu cheyadaaniki ginjuku chavali. chetulu kattukomantadu. gaali peelchakudadantaadu. kemeravepu chudamantadu. aa chuupu alavokagaa vundaalantaadu. notikochina suuchanalistuu praanaalu tintaadu. photo dinchedi okka manishe ayithe edho ibbandi padi avunani pinchukovachhu. adhe iddarayithe ibbandi rettimpavutundi. okarinavvu bavunte inkokaru pallikilinche pramaadamundochu. okaru stadiigaa koochunte marokaru sardukovadam thone satamatam kaavachhu. vaaru siddhamainappudu veeri mood paadavvachhu. photo dige iddarilo okaru maga inkokaru aada ayina pakshamlo aa rabhasa konchem pedda sthaayiloonae vuntundi. aa iddaruu premikulayithe aa beebhatsam varnanaatiitam! arke studiolo aksharala alanti bheebhatsame jarugutondi. araganta gadichina kemera click manaledu. photographer savalaksha suuchanalistuu krishnamoorthy padmala praanaalu tintoone vunnadu. elaagolaagu kanichey mana krishnamoorthy korina kudaradannadu. andamaina jantani aashaamaashiigaa photo teeste. vidyaku apachaaram jarigi poyi nattavutundannadu. teesinavaadiki puttagatulundavannadu. padmaki kasi, kopam ekkuvai potunnayi. krishnamoorthy emanukuntunnado gaani paiki maatram nimmaku neerettinattu nibbaramgaa vunnadu. photographeru suuchanalannitinii mannistunnadu. aa vidhamgaa--- krishnamoorthy padmalu photo dige kaaryakramam jayapradamgaa mugisenduku muppavuganta pattindi.
     8
 haidaraabaaduki vache railadi! satyam fastuklasulo vunnadu. vyapara vyavahaarampai rendu rojula kritame vijayavada velli yippudu tirugu prayaanam chestunnadu. saadhaaranamgaa satyam kaarulono, vimaanamloono prayaanam chestuntaadu. tikkaputtinappudu maatram tappanisarigaa railekkutaadu. aa roju adhe jarigindi! branchi menejaru satyaaniki fliat tikkettu tecchedu. teesukurammani cheppindi kuudaa satyame. tiiraa atanu tikkettu teccheka sadan gaa manasu maarchukunnaadu satyam. raillo vellaalani vundani cheppaadu. timeage manee ane siddhaantaaniki kattubadina satyam railenduku korukuntunnado menejaruku bodhapadaledu. akkadiki satyam siddhaantaanni gurtu chesedu kuudaanu. satyaaniki appudappudu tamashaga tikkapudutundi. putteka evarenni cheppina vinipinchukodu. satyaaniki putte tikka gurinchi ikkada kontha vivarinchaali. forty iyarsu pedda manishi akasmaattugaa fortein iers pillavaadugaa maripovalanukovadam entamandikuntundo gaani- aa feetu satyaaniki maamoole! aanandamgaa vunna visugu kaligina atanu padnalugella pillavadai potaadu. appudatanu e kurracheshtalu chesina aascharyapadakkarledu. ekkadiki vedutunnadii evariki cheppakunda kaarekkestaadu. swayamgaa taane drive chesukuntu oori chivaraku vellipotaadu. chuttupakkala nirmaanushyamgaa vunna kaaluvo cheruvo chusukuntadu. akkada kaaru aapi digutaadu. paentuu shartu vippestaadu gabukkuna cheruvulo dookutaadu. kasepu eedutaadu. taamarapuulu kostadu. gatlaventa nadustuu lallai paatalu paadataadu - vaati pratidhvanulu vintuu murisipotadu. aa vidhamgaa atanu ganta rendu gantalu kalakshepam chesi tana chinnanati muchhatlu ghnaapakam chesukuntadu. feat nembar rendu- intlone arjantugaa pilla cheshtalu cheyalanukunnappudu golheelu teesukuntaadu. feat nembar moodu- porugurlo unnappudu taanevaro teleedu ganuka stantu sinimaki neela tikkettu koni vaerusenakkaayalu kottukuntu chustadu. pai jaabitaalone ee railu prayaanam kuudaa cherutundi. railekki kitiki pakkana kuchovali. railu nadustundagaa venakki parigette sthambhaalnii, polaalnee vintagaa chudali. ippudu satyam chestunna pani adhe! railu sabdaaniki layabaddhamgaa konni padaalu gonukkuntunnadu. "kodata! kodata! cheppuchukodataa!" "tidataa! tidataa! notikochindi tidataa!" aa vidhamgaa kontasepu nadichindi. akasmaattugaa--- oka padyam paadithe etla vuntundo chuddamanukunnadu. aa koopelo atanithopaatu maro muggurunnaru. mugguru goppa khariduga kanipistunnaru. chedda seerius gaa vunnaru. padyam paadithe vaallu koppadochu! vaallani ibbandi pettadam ishtamleka satyam aa koopelonchi bayatakochedu. railu vegamgaa pothoone vundi. satyam tinnagaa talupu daggiraki cherukunnadu. talupu teesedu. railu vegaaniki gaali rayyina veestondi. manishini tosestondi gaali. satyaaniki utsaaham ekkuvaindi. gontu vippedu. chala gambheeramgaa padyam andukunnadu--- "bava eppudu vachitiivu---" padyaanni raagaaltho melikalu tipputuu padi nimishaalu laginchedu. akkaditho aagipothe bavundu. "jandaapai kapiraju" kuuda gurtukochindi. aa rikaardu kuudaa petti ayido padho nimishaalu allalladinche vade. antalo-